Alexander episcopus, servus servorum Dei, dilectis filiis abbati et capitulo Sancti-Petri-Vivi salutem et apostolicam benedictionem. Justis petentium desideriis dignum est nos facilem præbere consensum et vota que a rationis tramite non discordant effectu prosequente complere. Eapropter, dilecti in Domino filii, vestris justis postulationibus grato concurrentes assensu, præsentationem presbiterorum, decimas, oblationes et quicquid in ecclesiis Sancti-Saviniani de Vico, Sancti-Petri de Naudo, Sancti-Hilarii de Andrisiaco, Sancti-Petri de Dongione, Sancte-Marie de Masleoto, Sancti-Laurentii de Saligniaco, Sancti-Michaelis de Arcia, Sancti-Martini de Boi, et Sancti-Petri de Auson; venerabilis frater noster Willelmus, Remensis archiepiscopus, tituli Sancte-Sabine presbiter cardinalis, apostolice sedis legatus, rationabiliter domui vestre concessit, et vos pacifice possidetis, sicut in ejusdem archiepiscopi autentico scripto habetur. Vobis et eidem domui auctoritate apostolica confirmamus, etc. — Datum Laterani, idibus aprilis.